Lav et referat af nedenstående tekst:

Tekst:
Nordjyllands Beredskab fik pludselig travlt, da de her til aften klokken 17:20 var på Fælledvej øst for Hjørring for at slukke en brand i en mejetærsker. Imens brandmændene forsøgte at slukke branden hoppede flammerne nemlig et par meter videre over på marken og startede en ny brand. Som om det ikke var nok, hoppede flammerne endnu en gang. Denne gang 50-100 meter. - Vi stod pludselig med tre brande, og så fik vi travlt, siger indsatleder i Hjørring, Jan Mørk. Med hjælp fra beredskabet i Sindal var der hele syv vogne på stedet, og også landmændene hjalp til. - De var godt i gang med at harve og forbygge, da vi ankom, så de lavede et kæmpe stykke arbejde, siger Jan Mørk om landmændene. Anmeldelsen kom allerførst ind som en brand i en villa, fordi mejetærskeren stod lige ved siden af et hus. - Vinden var heldigvis i en retning væk fra huset, så huset var ikke i fare på noget tidspunkt, siger Jan mørk. Beredskabet har nu fået de tre brande under kontrol.

Referat:
Nordjyllands Beredskab fik travlt, da én brand udviklede sig til tre øst for Hjørring.